section_heading: Odijevanje i dotjerivanje
paragraph_text: thumb|Zidna slika iz Pompeja. thumb|Zidna slika iz Pompeja. Prostitutke su bile jedine žene u Starom Rimu koje su nosile togu, formalnu odjeću koja je inače bila namijenjena muškarcima, i to isključivo one s rimskim građanskim pravom. Postoje različita tumačenja ovog preskakanja granice između rodova. Neki znanstvenici ističu kako zapravo postoji vrlo malo neposrednih dokaza o tome da su prostitutke mogle nositi togu i ističu da to, ako su i mogle, najvjerojatnije nisu činile, jer su preferirale šarenu ili, pak, oskudnu odjeću. Skupe hetere oblačile su kitnjaste odjevne predmete od providne svile.